Svētku nedēļas sporta notikumi Sportacentrs.com tiešraidēs
Šajā svētku nedēļā Sportacentrs.com piedāvās 12 tiešraides no kurām septiņas varēs redzēt arī Sportacentrs.com TV kanālā.
Svētdien Synottip Virslīgas septītā kārta sāksies ar līderu dueli, kad FK "Jūrmala/Spartaks" savā laukumā uzņems otrajā vietā esošo FK "Ventspils". FK "Jūrmala/Spartaks" ar iesistiem 14 vārtiem šosezon ir labākais uzbrukums līgā, bet FK "Ventspils" ar tikai trīs ielaistiem vārtiem ir labākā aizsardzība līga. Pēc šīs spēles FK "Metta/LU" tiksies ar FK "Liepāja/Mogo". Šī ir iespēja abām komandām atrauties vienai no otras kopvērtējumā, jo pašlaik abām komandām ir vienāds punktu skaits.
Pirmdien Synottip Virslīgā turpināsies septītā kārta. Dienas pirmajā spēlē RFS tiksies ar FK "Jelgava". RFS ar septiņiem punktiem ieņem sesto vietu līgā, bet FK "Jelgava" ar deviņiem punktiem ieņem ceturto vietu līgā. Jelgavai nevarēs palīdzēt Ante Bakmazs un Artis Lazdiņš, kuriem par iepriekšējās kārtas izdarītajiem pārkāpumiem piešķirta divu maču diskvalifikācija. Otrajā dienas spēlē "Riga" FC savā laukumā uzņems līgas pastarīti SK "Babīte/Dinamo". "Riga" FC šosezon spēlē ļoti pārliecinoši un pašlaik ieņem trešo vietu līgā un nav zaudējusi pēdējās piecās spēlēs. SK "Babīte/Dinamo" ar diviem punktiem ieņem pēdējo vietu līgā un šosezon vēl nav izcīnījusi uzvaru. Visas spēles varēs redzēt tiešraidē Sportacentrs.com portālā un TV kanālā.
No piektdienas līdz svētdienas Latvijas volejbola izlase aizvadīs pārbaudes mačus pret Dānijas valstsvienību. Latvijas izlases pašlaik gatavojas pasaules čempionāta kvalifikācijas turnīra 2.kārtas sacensībām, kuras maija beigās norisināsies Slovēnija. Šajā gatavošanas posmā būs jāiztiek bez trim izlases pamatvērtībām – Hermana Egleskalna, Denisa Petrova un Arta Caica, kurus piemeklējušas veselības likstas. Piektdienas un sestdienas spēlēs varēs redzēt tiešraidē Sportacentrs.com TV kanālā.
Sestdien Madonas Kartinga trasē sāksies 2017.gada Latvijas kartinga sezona. Tās būs šī gada pirmās sacensības, kur komandām būs iespēja parādīt izdarīto darbu sezonas sagatavošanās posmā. Vienlaicīgi norisināsies arī Latvijas Kartinga atklātā Čempionāta un Pro-Kart kausa 1.posms. Sacensības varēs skatīties tiešraidē Sportacentrs.com portālā un TV kanālā.
Piektdien Sportacentrs.com TV sāks rādīt raidījumu "Hokeja diēta" – piecu raidījumu sērija, kuras ietvaros Jānis Matulis un Jānis Celmiņš centīsies uz Ķelnes ledus laukumu paskatīties no dažādiem rakursiem. Katrā no raidījumiem to līdzēs darīt arī kāds īpašs viesis. Sportacentrs.com TV kanālā "Hokeja diētas" raidījumi būs skatāmi 5., 8., 10., 12. un 14. maijā. Raidījumu sākuma laiks plkst. 22:00.
Šis un vēl citas sporta tiešraides varēs vērot Sportacentrs.com portālā, kā arī Sportacentrs.com TV kanālā. Ieskaties tiešraižu sarakstā un izvēlies sev interesantāko.
|Datums||Laiks||Sporta veids||Spēle||TV|
|05.05.2017||17.30||Volejbols||Latvija - Dānija||Sportacentrs.com TV|
|05.05.2017||18.00||Basketbols||BK Jelgava/BJSS - Valmiera/Glass VIA|
|05.05.2017||22.00||Hokejs||Raidījums "Hokeja diēta" ar Jāni Celmiņu un Jāni Matuli||Sportacentrs.com TV|
|06.05.2017||12.00||Autosacīkstes||Latvijas - Igaunijas drifta čempionāts|
|06.05.2017||12.15||Kartings||Prokart Kartinga kausa 1.posms||Sportacentrs.com TV|
|06.05.2017||17.30||Volejbols||Latvija - Dānija||Sportacentrs.com TV|
|06.05.2017||18.00||Futbols||FK Progress/AFA Olaine - FK Staiceles Bebri|
|07.05.2017||11.00||Autosacīkstes||Latvijas - Igaunijas drifta čempionāts|
|07.05.2017||13.00||Volejbols||Latvija - Dānija|
|07.05.2017||14.00||Futbols||FK Spartaks Jūrmala - FK Ventspils||Sportacentrs.com TV|
|07.05.2017||17.00||Futbols||FK Metta/LU - FK Liepāja/Mogo||Sportacentrs.com TV|
|08.05.2017||17.00||Futbols||RFS - FK Jelgava||Sportacentrs.com TV|
|08.05.2017||19.30||Futbols||Riga FC - SK Babīte/Dinamo||Sportacentrs.com TV|
|08.05.2017||22.00||Hokejs||Raidījums "Hokeja diēta" ar Jāni Celmiņu un Jāni Matuli||Sportacentrs.com TV|